Gran èxit de participació en la 17 edició del Festival Rock d'Alaquàs
29/08/2011

# Gran èxit de participació en la 17 edició del Festival Rock d'Alaquàs

*   29/08/2011
*   [Imprimir](#)
*   Compartir
*    https://www.alaquas.org/documento.asp?id\_do=12836

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12836%2F0&title=Ajuntament%20d%27Alaqu%C3%A0s.%20Premsa.Gran%20%C3%A8xit%20de%20participaci%C3%B3%20en%20la%2017%20edici%C3%B3%20del%20Festival%20Rock%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12836/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12836/29082011dsc09230_Form_4.jpg)](https://www.alaquas.org/ficheros/documentos/2011/2/12836/29082011dsc09230_Form_10.jpg "<a href='https://www.alaquas.org/ficheros/documentos/2011/2/12836/29082011dsc09230_Form_10.jpg' target=_blank><i class='fa fa-external-link' aria-hidden='true'></i>.Gran èxit de participació en la 17 edició del Festival Rock d'Alaquàs</a>")

Milers d'amants de la música gaudeixen en directe de les actuacions de Triángulo de Amor Bizarro, Mujeres, Lehnmotiv i els grups locals Bluemoon i Flowrituras

El passat dissabte 27 d'agost es va celebrar al parc de la Sequieta el Festival Rock d'Alaquàs, un certamen que es repeteix cada any dins del marc de les Festes Majors i que arribava amb aquesta a l'edició número 17 en la seua història. Un nombrós públic entregat va omplir el recinte de l'actuació i va ballar i escoltar la proposta artística oferida per l'Ajuntament d'Alaquàs. Patrocinat i organitzat per l'Ajuntament d'Alaquàs amb la col·laboració de l'Associació aFRA, el FRA serà un any més una aposta musical gratuïta i tot un referent pel que fa a festivals de les seues característiques a la Comunitat Valenciana. L'Ajuntament d'Alaquàs ha realitzat un gran esforç econòmic perquè els joves d'Alaquàs tornen a disfrutar enguany d'una nova edició del FRA.

L'edició d'enguany ha combinat grups de reconegut prestigi nacional amb la participació de grups locals, fruit del compromís de l'Ajuntament d'Alaquàs per promocionar la música que es produeix en la localitat. El cartell d'enguany estava encapçalat pels gallecs **Triángulo de Amor Bizarro** i la formació catalana **Mujeres**. Van actuar també els valencians **Lehnmotiv** i els grups locals **Bluemoon** i **Flowrituras**.

Destaca especialment enguany la zona _chill-out_ que va comptar amb Dj's d'Alaquàs, com són NoComments (kike Vega), Sergio Blanca, Papu (Qoqoa/Mamboo), Riddimwize Dj's, Kude A Bamba i Bad Foundation

**Triángulo de Amor Bizarro** es va formar l'any 2004 com una banda d'Indie _rock_ amb influències de grups britànics com _The Beach Boys_ o _Shoegaze_. Des dels seus inicis han collit diversos èxits, sent considerats en aquests moments els millors exponents de "la xicoteta indústria musical" per haver aconseguit quatre guardons en els "Premis de la Música Independent": premi als millors artistes del 2011, al millor àlbum, al millor àlbum de _rock_ i al millor directe. A Alaquàs presentaren el seu últim treball _Año Santo,_ un dels millors acollits pel públic segons la crítica musical. El disc els ha permés actuar en festivals com el FIB de Benicàssim i en el Corona Capital de Mèxic.

La nota musical de _garatge_ i _punk-rock_ la posen enguany els catalans **Mujeres,** amb un directe en què predomina l'hiperactivitat, els sons _sixties_, les guitarres agressives i la intensitat a l'estil de bandes com _Black Lips_ o _Jonathan_ _Richman_. Presentaren el disc ‘S/t' **(Sons 2009),** primer àlbum d'este grup que ja s'ha posicionat com una de les bandes més atraients del panorama musical. Iago, Martí, Martín i Pol formen el grup caracteritzat per la seua energia i explosió.

El FRA va presentar també al grup valencià **Lehnmotiv**, nascut l'any 2007 davall la influència de diversos estils musicals. A Alaquàs van donar a conèixer el seu nou àlbum _Deja sentí,_ un nou àlbum amb nou cançons que comprenen diversos estils musicals com la melancolia _pop_/_rock_ i l'_indi_ més enèrgic. El resultat és un disc intens, que transmet tota l'energia de Lehnmotiv, 9 cançons que suposen una proposta diferent dins de l'i_ndie_/_rock_ alternatiu cantat en castellà.

Des d'Alaquàs i amb una llarga trajectòria musical ve la formació **Bluemoon**, nascuda a l'any 1979. Junt amb els Rock ‘n' Bordes van ser la banda emblemàtica del moviment _rockabilly_ de la ciutat de València a finals dels anys 80, amb la particularitat, a més, de ser el primer d'ells a gravar i traure un disc al mercat. La veritat és que, a més de ser els primers a editar, també van ser els primers a formar-se ja que, encara que no van gravar cap disc fins a la segona meitat dels 80, ja existien com a grup en el 1979.

Com a grup local va actuar també **Flowrituras**, un grup de _hip hop_ _reggae_ format per dos joves d'Alaquàs: Ximo i Miguel. La seua música és expressió i necessitat personal, res de competicions. Amb un estil variat en el que predomina el _reggae_ i el _rap_.

Es defineix així la que ha estat la 17 edició d'un festival que any rere any, guanya adeptes i es converteix en una data assenyalada per als aficionats de la música _indie_, grans grups i mitjans de comunicació, i que a més continua mantenint un dels seus signes d'identitat, que és la seua gratuïtat.